Nastavljeno krvoproliće u Gazi 
Američki predsjednik Barack Obama kaže da najnovija mirovna inicijativa UN-a i Amerike mora za cilj imati zaustavljanje borbi i ubijanja civila.
Danas je nastavljeno krvoproliće u Gazi , i vjeruje se da je do sada više od 500 Palestinaca izgubilo živote. Ujedinjeni Narodi procjenjuju da su 70 posto od poginulih civili. Danas je ubijeno i sedam izraelskih vojnika, tako da broj poginulih izraelaca iznosi 25, od kojih su tri civila, a ostalo vojnici. Zvaničnici u Gazi kažu da je pogodjena bolnica u Gazi , i da je pri tome ubijeno najmanje 5 osoba. Generalni tajnik U.N.-a Ban Ki-moon i američki državni sekretar John Kerry su večeras u Kairu kako bi još jednom probali posredovati da se postigne primirje izmedju Izraela i Hamasa u Gazi. Američki predsjednik Barack Obama kaže da ova mirovna inicijativa mora za cilj imati zaustavljanje borbi i ubijanja civila. Izrael je saopćio da je danas avionima bombardirao više od 50 ciljeva Hamasa, uključujući dva objekta za proizvodnju oružja i šest podzemnih lansera raketa. Hamas je ispalio više od 50 raketa na Izrael, i pokušao s dijelom svojih boraca ući na izraelski teritorij putem jednog od svojih tunela. Ta akcija nije uspjela, i deset boraca Hamasa je ubijeno. Palestinski zvaničnici kažu da je do sada ubijeno više od 500 stanovnika Gaze. Izraelski premijer Benjamin Netanyahu je izjavio da njegova zemlja čini svaki mogući napor da izbjegne ubijanje civila, ali , kako je dodao, za poginule civile je kriv Hamas koji ne prestaje granatirati izraelski teritorij. Samo jučer u jednoj izraelskoj raciji je ubijeno 25 ljudi u jednoj kući - radi se o cijeloj obitelji u kojoj su ubijeni svi članovi osim jednog . Preživjeli, Sabri Abu Jamea, je osudio izraelski napad riječima: Palestinski ambasador u U.N.-u Riyad Mansour je rekao da se njegova strana nada da će Vijeće Sigurnosti izdati rezoluciju kojom se ne samo poziva na primirje, već se osudjuje izraelska agresija protiv njegovog naroda. Ambasador Izraela u Svjetskoj Organizaciji Ron Prosor je sa svoje strane rekao da je jedini način na koji se može okončati ofanziva Izraela - prestanak raketne vatre Hamasa na Izrael. Medjunarodna humanitarna grupa Ljekari bez Granica je saopćila da su njeni objekti u Gazi prepuni, a da ljudi kojima je pomoć potrebna ne mogu ni doći do njih usljed konstantnog granatiranja Iz Grupe su saopćili da su vidjeli kako su dva palestinska bolničara poginula pokušavajući pomoći ranjenima.